laion/Wikipedia-Exotic huggingface dataset:
לוקומוטיב סנקט פטרבורג

לוקומוטיב סנקט פטרבורג (ברוסית: ФК Локомоти́в Санкт-Петербург) הוא מועדון כדורגל רוסי מהעיר סנקט פטרבורג. בעבר הקבוצה התמודדה בליגה הרוסית הראשונה אך כיום מהווה קבוצת חובבנית ומתמודדת באליפות העיר סנקט פטרבורג. מרכז האימונים של הקבוצה הוא מרכז הספורט לוקומוטיב, בעיר סנקט פטרבורג. קבוצת הכדורגל לוקומוטיב לנינגרד הוקמה בשנת 1936 על ידי עובדי הרכבת בעיר לנינגרד כחלק מאגודת הספורט של לוקומוטיב. הקבוצה התמודדה בגביע הסובייטי בכדורגל ובליגה הסובייטית השנייה, אך מעולם לא הגיעה להישגים משמעותיים. בשנת 1996 לוקומוטיב מוזגה עם קבוצת הכדורגל "סאטורן-1991" (Футбольный клуб «Сатурн-1991» Санкт-Петербург) ונטלה את מקומה בליגה הרוסית הראשונה. סאטורן-1991 הוקמה בשנת 1991 והישג השיא שלה היה מקום 5 בליגת המשנה בעונת 1993. הקבוצה נקראה אז "סמנה-סאטורן" (Смена-Сатурн) והייתה הקבוצה האחרונה ששיחקה משחק רשמי בעיר גרוזני, לפני פרוץ מלחמת צ'צ'ניה הראשונה, כשהתארחה אצל קבוצת ארזו המקומית (Арзу). בשנת 1992 הקבוצה העפילה עד לשלב 16 האחרונות ממנו הודחה על ידי צסק"א מוסקבה, שניצחה בתוצאה 2:1. אחד המשחקים הזכורים של הקבוצה היה משחק במסגרת הדרבי של סנקט פטרבורג, נגד זניט סנקט פטרבורג ב-28 במאי 1993, במסגרת הגביע הרוסי בכדורגל 1993/1994, שבו סאטורן-1991 גברה על זניט בתוצאה 1–4. באותה עונה הקבוצה העפילה עד לשלב שמינית גמר הגביע ממנו הודחה על ידי לוקומוטיב מוסקבה שגברה בתוצאה 2:1. בשנת 1995, בעלי הקבוצה, לאוניד שקבלסקי, מכר את חלקו בקבוצה והוסכם להתאחד עם קבוצת לוקומוטיב. בשנת 1996 התקיימה קבוצת בת בשם לוקומוטיב-ד' שפורקה מקץ שנה. בשנת 1998 הוקם במקומה בית ספר לכדורגל. בשנת 2000 הקבוצה נשרה מהליגה הרוסית השנייה ואיבדה בפועל את מעמדה כקבוצת כדורגל מקצוענית. בשנת 2005 נשרה גם מהליגה הרוסית השלישית והתמודדה רק בטורנירים אזוריים ובאליפות העיר סנקט פטרבורג. בשנת 2011 הוקמה קבוצת הנוער של לוקומוטיב. רוסיה מקסים מלאפייב רוסיה סרגיי ונדייב (1992–1993) רוסיה לב בורצ'לקין (1993–1994) גאורגיה (1990–2004) גיווי נודיה (1995–2000) אתר האינטרנט הרשמי של לוקומוטיב סנקט פטרבורג לוקומוטיב סנקט פטרבורג, ברשת החברתית VK אתר בית הספר לכדורגל של לוקומוטיב סנקט פטרבורג הקבוצה באתר פדרציית הכדורגל של העיר סנט פטרסבורג הקבוצה באתר goalstream.org נתונים סטטיסטיים באתר klisf.info Команды СПб во 2 дивизионе Давняя история с «Динамо» "Команды СПб во 2 дивизионе". МРО Северо-Запад. "Чемпионат и Первенство 2015". Федерация футбола Санкт-Петербурга. Физкультурно-оздоровительный центр ОАО "РЖД" Бывший владелец «Смены-Сатурна»: «Могли выйти в высшую лигу раньше «Зенита»
מחוזות רומניה

החל משנת 1968 השטח של רומניה מחולק ל-41 מחוזות ומחוז העירוני בוקרשט. במחוזות קיימת גם חלוקה משנית לערים וקהילות. בעבר הייתה נהוגה חלוקת משנה לפלאסות שבוטלה בשנת 1950. אחרי שנת 1968 בוצעו מספר שינויים בגבלות המחוזות וכמה מחוזות פוצלו. מחוזות רומניה לפי סדר האלפבית הרומני (ראו השמות הרומניים): מדיה וקבצים בנושא מחוזות רומניה בוויקישיתוף נתונים היסטוריים על מחוזות רומניה
רמתיים (עיר קדומה)

רמתיים (ביוונית: Ἀριμαθέα, אָרִימַתֶאַה) הייתה "עיר ביהודה" לפי הבשורה על-פי לוקאס. ברמתיים התגורר יוסף הרמתי, שתרם את מערת הקבר שלו בירושלים לשם קבורתו של ישו. השערה אחת היא שרמתיים היא רמתיים צופים בנחלת שבט אפרים, שם נולד שמואל הנביא. השערות אחרות מזהות אותה כעיר רמלה בנחלת שבט דן או כעיר רמה בנחלת שבט בנימין. רמתיים שנוסדה כמושבה בשנת 1924 נקראה על שם רמתיים צופים, וכן מכיוון שהיא שוכנת על שתי רמות. כיום היא מהווה שכונה בעיר הוד השרון. יואל אליצור, זיהויין של "ארץ צוף" ו"הרמה" עיר שמואל, בתוך: זאב ארליך (עורך), "...לפני אפרים ובנימין ומנשה...", קובץ מחקרים ותגליות בגאוגרפיה-היסטורית, ירושלים, המועצה האזורית מטה בנימין, תשמ"ה, עמ' 116-101. הבשורה על-פי לוקאס, כג, 50.
סיקאסו

סיקאסו (בצרפתית: Sikasso) היא העיר השנייה בגודלה במאלי. היא שוכנת בדרום מאלי ומשמשת כבירת מחוז סיקאסו. נכון ל-2009 בעיר מתגוררים 225,753 תושבים. סיקאסו ממוקמת במרחק של כ-375 קילומטרים מבמקו (בירת מאלי), כ-100 קילומטרים צפונית לחוף השנהב וכ-45 קילומטרים מערבית לבורקינה פאסו. העיר משמשת כצומת דרכים בין מדינות החוף (טוגו, גאנה, בנין וחוף השנהב) לבין מאלי ובורקינה פאסו שאינן בעלות גישה לים. תעשיית החקלאות בסיקאסו מפותחת, ומסיבה זו היא אינה צריכה להסתמך על סיוע בינלאומי באספקת מזון, בניגוד לאזורים אחרים במאלי. הקבוצות האתניות העיקריות בסיקאסו הן סנופו, במברה, בובו ומיניאנקה. בנוסף, בשל קרבתה של העיר לחוף השנהב, העיר גדלה במהירות כתוצאה מזרם פליטים מהמדינה השכנה. האסלאם באזור צעיר יחסית, שכן במאה ה-20 קהילת המוסלמים הורכבה מסוחרים בלבד עד שמנהיגי האזור ישבו אינטלקטואלים מוסלמים בעיר.[דרושה הבהרה] סיקאסו הוקמה בתחילת המאה ה-19 על ידי מאנסה דואלה טראורה, אך היא הייתה כפר קטן עד שטיאבה טראורה, מלך ממלכת קנדוגו (אנ'), הכריז על העיר כבירת הממלכה, בנה בה את ארמונו וכן מבצרים על מנת להגן על העיר מפני ההתקפות של הכובש סאמורי טורה והצבא הקולוניאלי הצרפתי. בין 1887 ל-1888 העיר הייתה נתונה במצור, אך לבסוף נפלה בידי הצבא הצרפתי, ואחיו של טיאבה טראורה, באבמבה, אשר ירש ממנו את תואר המלך, שם קץ לחייו בהתאם לאמרה הבמברית העתיקה, "מוות עדיף מבושה". למרות היותו בדרום מאלי, אזור סיקאסו סובל ממצב ביטחוני בלתי יציב ומהתקפות של ארגוני טרור כגון אנצאר א-דין והחזית לשחרור מאסינה. תיירים מעטים מגיעים לעיר, והאטרקציות המרכזיות בה הן השוק המרכזי והמבצרים מתקופת ממלכת קנדוגו. צרפת בריב-לה-גאיארד, צרפת מדיה וקבצים בנושא סיקאסו בוויקישיתוף ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
TV6 (נורווגיה)

TV6 נורווגיה הוא ערוץ טלוויזיה נורווגי בבעלות Modern Times Group (ראשי תיבות: MTG). הערוץ הושק ב-21 בנובמבר 2013. הערוץ משדר תוכן בנושא אוכל, בית ודיור, תוכניות אירוח, דרמה וסרטים, זאת כחלק מפנייתו של הערוץ לקהל יעד נשי בגילאים 35-49. על פי MTG, הערוץ צריך להיות "ערוץ בידור וסגנון חיים שקהל היעד שלו בעיקר נשים מבוגרות מודרניות". ערוצים אחרים נוספים, המופעלים בנורווגיה בידי MTG, הם: Viasat 4 ו-TV3. הערוץ מופץ באמצעות שירותי הכבלים בנורווגיה Riks-TV, Get, Canal Digital, Altibo ו- NextGenTel. ובצלחת הלווין של Viasat. כמו כן הערוץ משודר באופן חופשי. בשנת 2020 צפו בערוץ בממוצע 1.3%. ד"ר פיל 12 גברים של חג המולד כל מה שאני רוצה לחג המולד מסיבת סינדרלה מאסטר שף בריטניה אתר האינטרנט הרשמי של TV6 תוכניות הערוץ חבילת טלוויזיה בסיסית, Canal Digital Kabel MTG משיקה ערוץ TV6 בנורווגיה, באתר Modern Times Group, ‏31-10-2013 Market shares Norweigian TV channels, media norway
ברוכים הבאים לוויין

ברוכים הבאים לוויין (באנגלית: Welcome to the Wayne) היא סדרת אנימציה אמריקאית שנוצרה על ידי בילי לופז. היא החלה את שידוריה בארצות הברית ב-24 ביולי 2017 ובישראל ב-10 בדצמבר 2017. הסדרה הייתה במקור סדרת רשת ששודרה באתרי ניק ברחבי העולם ב-2014. הוויין הוא בניין דירות ניו יורקי הצופן בחובו תעלומות רבות ויצורים משונים. הדייר החדש, אנסי מולינה, חובר לשני דיירים ותיקים, אח ואחות בשם אויילי וסרליין, ויחד הם יוצאים לסדרת הרפתקאות בנבכי הבניין המסתורי. "ברוכים הבאים לוויין", במסד הנתונים הקולנועיים IMDb (באנגלית) "ברוכים הבאים לוויין", במסד הנתונים הקולנועיים KinoPoisk (ברוסית) "ברוכים הבאים לוויין", במיזם "אישים" לתיעוד היצירה הישראלית דצמבר 2017 בערוצי ניקלודיאון POP TARTS, אפי טריגר, 30 בנובמבר 2017 עד שידורו בישראל, כל פרק ייכתב בשמו המקורי באנגלית
DR1

DR1 הוא ערוץ טלוויזיה דני, הנחשב לערוץ הדגל של חברת השידור הדנית (DR). הוא ערוץ הטלוויזיה הראשון בדנמרק מאז 1951 - כאשר החל לשדר שעה ביום שלוש פעמים בשבוע. מלבד ההפקות המקוריות של הערוץ, הוא גם משדר הפקות משותפות עם מדינות נורדיות אחרות באמצעות Nordvision, כמו גם כמות משמעותית של תוכניות ממדינות דוברות אנגלית כמו ארצות הברית, הממלכה המאוחדת ואוסטרליה, המשודרות בצירוף כתוביות בדנית. 1951-1966: 10 שעות בשבוע (5 תוכניות) 1966-1982: 14 שעות ביום (35 תוכניות בשבוע) 1982-1995: 18 שעות ביום (50 תוכניות בשבוע) 1995-2000: 21 שעות ביום (60 תוכניות בשבוע) 2000 - היום: 24 שעות ביממה שידורי טלוויזיה צבעוניים החלו במרץ 1967, עם שידור אולימפיאדת החורף בצרפת ב-1968. תקופת המבחן של השידורים בצבע הסתיימה באופן רשמי ב-1 באפריל 1970, אם כי עדיין עד 1978 שודרו תוכניות בשחור-לבן דוגמת תוכנית החדשות של הערוץ, TV Avisen. ערך מורחב – טלטקסט ב-16 במאי 1983 השיקה DR את שירות הטלטקסט הראשון שהיה זמין בכל ערוצי DR. בשנת 2004 הכריזה DR כי תוכניות עתידיות ישודרו ביחס מסך של 16:9. השינוי התרחש ב-2006 כאשר העבירה DR את אולפניה מ-TV Byen ל-DR Byen בקופנהגן. התוכנית האחרונה שעברה לשידור ב-16:9 הייתה תוכנית החדשות TV Avisen, בנובמבר 2006. ב-1 בנובמבר 2006 תמו השידורים האנלוגיים בדנמרק ו-DR עברה לשידור דיגיטלי. בינואר 2012 החל הערוץ לשדר ב-HD בשיטת 720p. באפריל 2014 השיקה DR את שירות ה-HbbTV שלה, המאפשר צפייה בתוכן לפי דרישה ישירות בטלוויזיה המחוברת לאינטרנט. Krøniken הממשלה לעקוב אחר הכסף מטאדור הקיץ דרג הגשר הנשר הממלכה ההרג מורשת TV Avisen מגזין הכסף אופק מאחורי הממשלה תוכנית הערב ההנחה X פקטור כיף דיסני (רצועת תוכניות דיסני) ברדה MGP Junior MGP Nordic (בשיתוף SVT, NRK ו-YLE) הכנסייה לפני יום ראשון ברוטאון בלאק ג'ק קולומבו דוסון קריק דוקטור הו אחוזת דאונטון איש משפחה המלחמה של פויל מכל ארצות הברית אליך הומלנד לואיס בית קטן בערבה מרלין רציחות במידסומר עולם מופלא סיינפלד שוגר אהובתי אתר האינטרנט הרשמי של DR1 (בדנית) DR1 Analogt sluk i Danmark okt. 2009 (recordere.dk), יוטיוב, ‏31-10-2009 (בדנית) רשת ה-DVB T הדנית, באתר Digi TV לא כל ספקי הטלוויזיה ערוכים ל-HbbTV של DR - בדוק אם שלך כן, ‏29-05-2014 (בדנית)
דאגפין אורשקוג

דאגפין אורשקוג (בנורווגית: Dagfinn Aarskog; ‏10 בדצמבר 1928 - 27 במאי 2014) היה רופא ילדים וגנטיקאי נורווגי. דאגפין אורשקוג נולד בעיר אולסונד שבנורווגיה. למד רפואה באוניברסיטאות אוסלו וברגן. סיים עם תואר דוקטור ברפואה בשנת 1956. בהמשך התמחה ברפואת ילדים בקליניקה הפדיאטרית ב"האוקלנד סיקהוס" בברגן. בשנת 1965 סיים שם את הדוקטורט במדעי הרפואה. בשנים 1964–1965 השתלם במחקר בבית החולים ג'ונס הופקינס בבולטימור. בשנת 1964 היה למומחה ברפואת ילדים וב-1974 מומחה בגנטיקה רפואית. החל משנת 1971 התמנה לפרופסור מן המניין בפקולטה לרפואה של אוניברסיטת ברגן. למשך 28 שנה הוא ניהל קליניקה פדיאטרית ואת המכון הפדיאטרי של אוניברסיטת ברגן. מתוקף תפקידיו הוא תרם תרומה חשובה בפיתוחו של בית החולים האוקלנד. בשנים 1985–1988 כיהן כפרו-דקאן ובשנים 1988–1992 כדקאן של הפקולטה. אורשקוג פרסם כ-300 מאמרים מדעיים. תחומי עיניינו של אורשקוג כללו את האנדוקרינולוגיה סב-לידתית (פרינאטאלית), המטבלוזים של הסידן, הגדילה, דיסמורפולויגה וציטוגנטיקה. בשנת 1970 תיאר אורשקוג לראשונה את התסמונת המולדת הידועה כתסמונת אורשקוג-סקוט. אורשקוג הלך לעולמו בעיר ברגן בשנת 2014. הוא היה נשוי לאודרון והותיר אחריו ילדים ונכדים. היה יושב ראש החברה האירופית לאנדוקרינולוגיה הפדיאטרית חבר לשם כבוד של איגוד רופאי הילדים בפינלנד 1991 - חבר לשם כבוד של החברה הגרמנית לרפואת ילדים 1992 - קיבל את עיטור המסדר אולב הקדוש בדרגת אביר "Cortisol in the Newborn Infant. Doktorarbeit" (הקורטיזול אצל הילוד) - עבודת דוקטורט, אוניברסיטת ברגון, 1964. "Clinical and Cytogenic Studies in Hypospadias" (מחקרים קליניים וציטוגנטים בהיפוספדיאס), 1970. כתבת הספד בכתב העת הרפואי הנורווגי Legelivet (בנורווגית) (ספטמבר 2014) 2014 Legelivet 2014 Leveliget
להבי

האם התכוונתם ל... להבי (דג) – סוג של דגים ממשפחת השפתוניים אישים ששמם להבי: גוטה להבי – אתלטית יהודייה-פולנייה-ישראלית דניאלה להבי – מעצבת אופנה ישראלית מיטל להבי – סגנית ראש עיריית תל אביב-יפו רותי להבי – מחנכת ישראלית להב (פירושונים)
עונת 2017 בגביע סודאמריקנה

עונת 2017 בגביע הסודאמריקנה היא העונה ה-16 של התחרות הדרום-אמריקאית לקבוצות כדורגל, והיא מאורגנת על ידי CONMEBOL. המשחק הראשון התקיים ב-28 בפברואר 2017 והמשחק האחרון התקיים ב-13 בדצמבר 2017. ארגנטינה - 6 ברזיל - 6 אקוודור, קולומביה, פרו, צ'ילה,בוליביה,אורוגוואי, פרגוואי, וונצואלה- 4 בשלב זה השתתפו 22 קבוצות . בשלב זה השתתפו 22 הקבוצות המנצחות מהשלב הראשון ו-10 הקבוצות שסיימו במקום השלישי בשלב הבתים בגביע הליברטדורס .
ג'יימי וינסטון

ג'יימי מרגרט וינסטון (באנגלית: Jaime Margaret Winstone; נולדה ב-6 במאי 1985) היא שחקנית אנגלייה. וינסטון מוכרת מהופעתה בתפקיד בקי בסרט "Kidulthood", בדמות קלי בסדרת האימה של ערוץ E4 "למות על הסט", ובקומדיית המצבים "After Hours" של ערוץ סקיי . וינסטון נולדה בקמדן טאון שבצפון לונדון. היא בתם של השחקן ריי וינסטון ושל איליין מק'קוסלנד. יש לה שתי אחיות לויס (ילידת 1982), הבכורה שהיא זמרת ושחקנית, ואלי (ילידת 2001) הצעירה. וינסטון גדלה ברובע אנפילד שבלונדון, ולמדה בבית הספר "אנפילד קאונטי סקול". אחר כך המשפחה עברה לגור ברוידון שבאסקס, שם למדה בבית הספר ברנט מיל בעיר הארלו. בהמשך למדה משחק בהארלו קולג'. זמן מה למדה בבית ספר למשחק, אבל נשרה מהלימודים כדי לקדם את קריירת המשחק שלה בסרטים כגון "Anuvahood" ו-"Kidulthood". בקולנוע שיחקה וינסטון בסרטים "ילד טעון" (2004), "ילדה של אבא", "ילדים מתבגרים" (שניהם מ-2006), ו-"Donkey Punch" (מ-2008). בטלוויזיה השתתפה בסדרות "M.I.T.:Murder Investigation Team", "וינסנט" (לצדו של אביה), "Totally Frank", המיני-סדרה "Goldplated", "למות על הסט" ובסרט קצר בשם "Love Letters". היא לוהקה לפיילוט של הסדרה "Phoo Action", אבל הסדרה עצמה בוטלה לפני תחילת הצילומים. וינסטון שרה קולות רקע עבור הלהקה של אחותה לויס. כשחקנית היא הופיעה בווידאו קליפ של הסינגל "When You Wasn't Famous" של להקת הסטריטס, בסינגל "Two Lovers" של The Twan, ובסינגל "Blind" של Hercules and Love Affair. באפריל 2009 כיכבה לצדו של אלפי אלן, החבר שלה באותה עת, בווידאו קליפ של הסינגל "Dust Devil" של להקת מאדנס. ב-2008 הייתה וינסטון דוגמנית מסלול עבור ויויאן וסטווד. בפברואר 2009 הופיעה בשער המגזין "ארנה". הופעת הבכורה של וינסטון בתיאטרון הייתה בהפקה מחודשת של המחזה "The Fastest Clock in the Universe" שהוצג בתיאטרון המפסטד, ובתיאטרון קורב בלסטר. במרץ 2010 הוכרזה וינסטון כפטרונית של פסטיבל הקולנוע של האיסט אנד. וינסטון כיכבה בסרט המתח "Manor Hunt Ball" המבוסס על הרומן "The Most Dangerous Game" מאת ריצ'רד קונל. באביב 2010 גילמה וינסטון את אנלי אלדרטון, אחת מחמש נשים שנרצחו באיפסוויץ' ב-2006, בדרמה של ה-BBC "חמש בנות". בקיץ 2014 שיחקה בתפקיד הראשי בדמות לורן בדרמה הקומית "After Hours" של ערוץ Sky 1. בשנת 2023 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של ג'ני. מדיה וקבצים בנושא ג'יימי וינסטון בוויקישיתוף ג'יימי וינסטון, ברשת החברתית אקס (טוויטר) ג'יימי וינסטון, במסד הנתונים הקולנועיים IMDb (באנגלית) ג'יימי וינסטון, באתר "אידיבי", מאגר הידע העברי לקולנוע ישראלי ועולמי ג'יימי וינסטון, באתר AllMovie (באנגלית) ג'יימי וינסטון, במסד הנתונים הקולנועיים KinoPoisk (ברוסית) ג'יימי וינסטון, באתר MusicBrainz (באנגלית) "Biography of Jamie Winstone". Jamie Winstone and Alfie Allen star in new Madness video Winstone to make stage debut at Hampstead, Official London Theatre (באנגלית בריטית) Patrons
חבורת בימות

חבורת בימות הייתה חבורת זמרים ישראלים שהוקמה בשנת 1972 והעלתה מופע משיריה של נעמי שמר. החבורה הורכבה משלושה עשר חברים וביניהם יוצאי להקות צבאיות. בין חברי הלהקה: מירי אלוני, רותי בן אברהם, דני גרנות, עוזי מאירי, יגאל חרד ואחרים. המופע בוים על ידי צדי צרפתי וזכה להצלחה רבה. בנוסף לשיריה המוכרים של שמר ששולבו במופע, הוצגו שירים חדשים כמו "לשיר זה כמו להיות ירדן", "לא אמות כי אחיה" (שהולחן על פסוקים מתוך תהילים) "בארץ להד"ם", "מר נרקיס", ו"שש עשרה" שהפכו ללהיטים גדולים. הלהקה התפרקה בשנת 1973. מירי אלוני - זמרת רותי בן אברהם - זמרת מישה בר-אילן - זמר אמיר גינת - זמר דני גרנות - זמר פושה דברה - זמרת עוזי מאירי - זמר אלינוער מואב - זמרת אלי מנטבר - זמר פוריה פינגרר - זמרת יגאל חרד - גיטרה מיקו לזרוביץ' - גיטרה בס סולי קייזמן - תופים המופע משירי שמר, כלל את המיטב שבשיריה בתקופה שאחרי מלחמת ששת הימים. נוסף לשירים המוכרים כלל המופע גם שירים שחשפו פן מוכר פחות של שמר, עם שירים כמו "מר נרקיס" העוסק ברווק כרוני, "שיר ערש למקרים מיוחדים" שהוא שיר ערש לבתם של הורים גרושים, "אנשים יפים" העוסק במיופייפי החברה הגבוהה, ו"המכשפות" על עיתונות רכילאית. בערב נכללו גם השירים "ארבעים" ("יצאתי תמיד עם יותר צעירים... ולבשתי ביקיני אחרי גיל עשרים") ו"אני מגדלת בעל" ("וכשאומר שאני גידלתי בעל, הם ישלחו אותי ישר לגן עדן"). שמר נמנעה מלכלול את שני האחרונים בלקטי הפזמונים הרבים שהוציאה במהלך השנים. בין הלהיטים הגדולים ממופע זה היו "לשיר זה כמו להיות ירדן" ו"בארץ להד"ם", שניהם בביצועה של מירי אלוני. שני שירים מהמופע הגיעו למצעד השנתי תשל"ג (1973): "מר נרקיס", שדורג במקום ה־25 ו"לשיר זה כמו להיות ירדן", שדורג במקום ה-18. המנהלת המוזיקלית של המופע הייתה הפרופ' למוזיקה - חנה הכהן. המעבדים של שירי המופע היו: מתי כספי, שלמה גרוניך, אלכס וייס, סטו הכהן, גיל אלדמע ופולדי שצמן. האלבום "שירי נעמי שמר" (1972, מילים ולחנים - נעמי שמר) הוקלט על ידי חברי "חבורת בימות" . רוב שירי האלבום עובדו על ידי מתי כספי: "לשיר זה כמו להיות ירדן", "אין ויש", "חרוזי ביניים", "בארץ להד"ם", "לא אמות כי אחיה", "מר נרקיס", "אני מגדלת בעל", "ארבעים", "שני צלמי רחוב". חבורת בימות, באתר שירונט חבורת בימות, באתר MusicBrainz (באנגלית) חבורת בימות, באתר Discogs (באנגלית) חבורת בימות, באתר סטריאו ומונו מר נרקיס רווק ידוע (זמר: דני גרנות) (2:49 דקות), יו-טיוב שש עשרה (בסנדלים על גשר הירקון) (זמרים: אלי מנטבר, רותי בן אברהם) (2:28 דקות), יו-טיוב בארץ להד"ם (זמרת: מירי אלוני)) (2:48 דקות), יו-טיוב לשיר זה כמו להיות ירדן (זמרת:מירי אלוני,(מילים ולחן: נעמי שמר, עיבוד: פולדי שצמן) (2:49 דקות), יו-טיוב שני צלמי רחוב - חבורת בימות (2:55 דקות), יו-טיוב שירו של אבא - חבורת בימות (2:29 דקות), יו-טיוב אין ויש - חבורת בימות (2:06 דקות), יו-טיוב לא אמות כי אחיה - חבורת בימות (2:45 דקות), יו-טיוב חרוזי ביניים - חבורת בימות (2:10 דקות), יו-טיוב המכשפות - חבורת בימות, סולנית: אלינוער מואב (2:31 דקות), יו-טיוב אנשים יפים - חבורת בימות (2:15 דקות), יו-טיוב תחנות בחייה של נעמי שמר - חבורת בימות אתר הספרייה הלאומית, פרק: "בן נולד, שיר נולד" ראו: חבורת בימות חבורת בימות - MOOMA - המוזיקה של ישראל נכתב על ידי יורם רותם שש עשרה בסנדלים על גשר הירקון עופר גביש - אירועי זמר חבורת בימות - שירי ארץ-ישראל 1972-1973 חבורת בימות – מתי כספי – האתר הרשמי
Cold War Kids

Cold War Kids (בתרגום חופשי לעברית "ילדי המלחמה הקרה") היא להקת אינדי רוק אמריקנית מלונג ביץ', קליפורניה. חברי הלהקה הם ניית'ן ווילט (שירה, פסנתר וגיטרה), מאט מאוסט (בס, גיטרה), דוד קון (גיטרה ושירת ליווי), מתיו שוורץ (שירת ליווי, קלידים, פסנתר, כלי הקשה וגיטרה) וג'ו פלאמר (תופים וכלי הקשה). בעבר הלהקה כללה את דאן גאלוצ'י, מאט אווירו וג'וני ראסל. חברי הלהקה נפגשו באוניברסיטת ביולה. הם הקימו את הלהקה בשנת 2004, כאשר הם היו נפגשים בקביעות בדירה של ג'וני ראסל. מאוסט חשב על שם הלהקה ב -1997, במהלך טיולו במזרח אירופה עם אחיו, שם מצאו פארק בבודפשט עם פסלים חסרים, שנלקחו לאחר שהקומוניזם נפל. כשראה שיש מגרש משחקים בפארק, אמר מאוסט "... האווירה בסביבה הזאת הכניסה את הביטוי 'ילדי המלחמה הקרה' לראש שלי, אולי שמעתי את זה קודם, אני גם ילד במלחמה הקרה, - נולדתי ב -1979". מאוסט השתמש בשם לאתר האישי שלו, אבל לאחר מכן החליטה הלהקה להפוך זאת לשם הלהקה. הלהקה הושפעה מאמנים כגון בוב דילן, בילי הולידיי, ועוד. סגנון הלהקה הוא רוק המושפע מצלילי אינדי רוק. מדיה וקבצים בנושא Cold War Kids בוויקישיתוף אתר האינטרנט הרשמי של Cold War Kids (באנגלית) Cold War Kids, ברשת החברתית פייסבוק Cold War Kids, ברשת החברתית אקס (טוויטר) Cold War Kids, ברשת החברתית אינסטגרם Cold War Kids, סרטונים בערוץ היוטיוב Cold War Kids, במסד הנתונים הקולנועיים IMDb (באנגלית) Cold War Kids, באתר אפל מיוזיק (באנגלית) Cold War Kids, באתר ספוטיפיי Cold War Kids, באתר סאונדקלאוד (באנגלית) Cold War Kids, באתר Last.fm (באנגלית) Cold War Kids, באתר AllMusic (באנגלית) Cold War Kids, באתר MusicBrainz (באנגלית) Cold War Kids, באתר דיזר Cold War Kids, באתר Discogs (באנגלית) Cold War Kids, באתר Songkick (באנגלית) Cold War Kids, באתר Genius Cold War Kids, באתר בילבורד (באנגלית)
על מי ועל מה

על מי ועל מה, מחזה תיאטרון מאת המחזאי האמריקאי-פקיסטני איאד אקטאר, זוכה פרס פוליצר. ההצגה בתרגומו ובבימויו של משה נאור בתיאטרון חיפה החל משנת 2017. משפחה פקיסטנית שהיגרה לאטלנטה מתמודדת עם שאלות של זהות נשית מוסלמית, מול גל התעוררותה של מגמת ההדתה האיסלאמית בעולם. האב (איציק כהן) הצליח להגשים את החלום האמריקאי מבחינה כלכלית. הוא הקים חברת מוניות מוצלחת ומקבל 30% מסך ההכנסות. הדבר מאפשר לו לפרנס את שתי בנותיו בכבוד. אך צרה צרורה נפלה עליו, כאשר אשתו נפטרה מסרטן. האב חרד לשתי בנותיו, משום שאינן מקיימות את מצוות הדת. שתיהן מקיימות דרך-חיים מודרנית וללא סממנים חיצוניים של דת האסלאם. הוא דואג להן בכסף ובצד החומרי ולכן מתערב באופן אישי, בחלק ניכר מפגישותיה של בתו הבכורה, זרינה (אלמה דישי). הדבר מעורר בה התנגדות וזעם רב. במקביל בתו השנייה מתחתנת לפני הבכורה. מאוחר יותר יתבררו יחסיה יוצאי הדופן, ומוכנות אביה לקבל תפיסות מודרניות ביחסי אהבה בין גברים ונשים. האב פוגש את הגבר המעוניין להיפגש עם בתו זרינה. השיחה חושפת את עמדתו הבלתי-מתפשרת באשר לחופש הבחירה של בתו. כאשר מתברר לנו שזרינה כותבת ספר על הנביא מוחמד, מתרחשת דרמה עוצמתית, במאבק בין המסורת הדתית לבין עמדתה של זרינה, בהגנתה על חופש הבחירה, על זכות חירות ההבעה, הדיבור והכתיבה של נשים בחברה דתית. זרינה מדגישה את זכותה לחפש תיאור מתאים יותר לדמותו של הנביא, היות שהתיאורים שבאו לידי ביטוי בכתובים ובספרים, אינם מאפשרים לבני אדם להכירו כראוי. קונפליקט עז זה בא לידי ביטוי גם עם בחיר ליבה, איליי (אותו מגלם מיכאל מושונוב), וגם עם אביה ואפילו עם אחותה, מהוויש, (אותה מגלמת יסמין עיון), הנעמדת לצד אביהן. הגרסה שכתבה זרינה בספרה, דוחפת את אביה לקטוע את מערכת היחסים ביניהם. המשפחה גם מותקפת מכל עבר בידי הקהילה המסורתית, אך עומדת בטלטלה קשה זו, בכוחה של אהבה עמוקה ונוגעת ללב בין בני המשפחה. זרינה - במשחקה של אלמה דישי - התאהבה בעבר בגבר שרצתה לשאתו, אך אביה התנגד, והדבר גרם לה מפח נפש גדול. היא דמות עוצמתית, רגשית מאוד ובעלת עמדות אידאולוגיות יציבות, עקרוניות וחריפות. האב - במשחקו של איציק כהן. מקדיש את חייו להצלחת בנותיו. אך התערבותו שאיננה עומדת בקנה אחד עם תפיסת העולם של זרינה, יוצרת מאבק רב עוצמה בין שתי הדמויות, המייצגות כל אחת עולם מלא - זרינה את העולם הנשי הנאבק למען זכויות של חופש בחירה והבעה, והאב את עולם הדת והמסורת. איליי - במשחקו של מיכאל מושונוב - בחיר ליבה של זרינה הוא נוצרי שהתאסלם. בתחילה נראה חלש אופי, אך יתגלה אחרת בהמשך המחזה. מהוויש (הבת השנייה) - במשחקה של יסמין עיון - נשואה. מספרת על יחסים מחוץ לנישואין בעידודה של אחותה, התומכת בה אידאולוגית. "המחזה הוא חלון לארבע נשמות שונות שכולן פחות או יותר מאמינות באותם דברים ומסתכלות על העולם בדרך אחרת", אומר מושונוב, בכלכליסט. מאיה נחום שחל, משפחתי ובמות אחרות, באתר כלכליסט, 3 בדצמבר 2017 ננו שבתאי, תראו את "על מי ועל מה", ותגלו שמוסלמים הם בעצם אנשים נחמדים, באתר הארץ, 8 בינואר 2018 סיכום העלילה, אתר תיאטרון חיפה מאיה נחום שחל, משפחתי ובמות אחרות, באתר כלכליסט, 3 בדצמבר 2017
כריתנית ונדט

כריתנית ונדט (שם מדעי: Ophiocoma wendtii) הוא מין במחלקת נחשוני ים השוכן בשוניות אלמוגים של ברמודה עד ברזיל. המין ידועה ביכולות הראיה המתקדמות של עיניו המרוכבות. שם המין wendtii נקרא על שם אלברט ונדט (1887 - 1958). בוטניקאי גרמני, חובב צמחי אקווריומים שכתבת את כתב הספר "צמחי אקווריום בתיאורים וציורים". השם כריתנית נגזר מהמילה כְּרִית-האזור הרדוד בחוף הים (הנחשף בעת השפל) זרועותיי הכריתנית מכוסות גבישי קלציט המשמשים גם כשריון, המעניקים חוזק מבני, וגם כעדשות של מערכת ראיה ייחודית. העדשות מסוגלות לזהות את כיוון האור תוך כדי מזעור האברציה הכדורית. הן עושות זאת על ידי סינון ומיקוד האור אל תא קולט אור המשמש כעינית. העדשות דומות בתכונותיהן לזכוכית מחוסמת אך בניגוד לחומרים מחוסמים הנוצרים על ידי בני האדם בעזרת חום ולחץ העדשות נוצרות בסביבה טבעית מתחת למים. הכריתנית מסוגלת לשנות את צבעה בעזרת תאים כרומטופורים וכך גם לווסת את כמות האור שמגיעה לקולטנים. היצור היחיד שידוע כי היה בעל מערכת ראיה דומה הם הטרילוביטים שנכחדו לפי כ-250 מיליון שנים. מדיה וקבצים בנושא כריתנית ונדט בוויקישיתוף כריתנית ונדט, באתר ITIS (באנגלית) כריתנית ונדט, באתר האנציקלופדיה של החיים (באנגלית) כריתנית ונדט, באתר GBIF (באנגלית) פוענח כיצד נחשון הים מייצר חומרים מחושלים, באתר ynet, 7 בדצמבר 2017 לא קיים שם עברי רשמי, שם המין על פי תרגום השם המדעי wendtii Wendt, A., 1952. Die Aquarienpflanzen in Wort und Bild. Alfred Kernen Verlag, Stuttgart
הגוררת איתנה

הגוררת "איתנה" היא אתר צלילה ואתר מורשת תת-מימי, הממוקם מערבית לאיי אכזיב. האיתנה היא גוררת שהייתה בבעלות חברת גל-ים. הגוררת פעלה שנים רבות כגוררת אזרחית בנמל חיפה (לצד הגוררות הצבאיות של חיל הים הפועלות אף הן בנמל). האיתנה טובעה כ-250 מטר מערבית לאיי אכזיב, ושקעה כאונייה טרופה לעומק 30 מטרים (חלקה העליון בעומק של 25 מטרים, וחרטומה בעומק 27 מטרים), ביום רביעי ה-13 במרץ 1996, לאחר שנתרמה על ידי החברה לעבודות תת-מימיות, וטובעה על ידי ההתאחדות הישראלית לצלילה במטרה שתהפוך לאתר צלילה. הגוררת היא כלי שיט קטן, אך נשארה שלמה לאחר טביעתה. הגוררת שקועה על צידה; חרטומה פונה צפונה ועל דפנות החרטום צמיגי ניגוח (פנדרים). בטרם טובעה נחסמו רוב המעברים הפנימיים בגוררת, משיקולי בטיחות צלילה אך ניתן להציץ לתוך גשר הפיקוד. מאז טביעתה, הפכה הגוררת לביתם של סוגים שונים של דגים, כוכבי ים וספוגים, מאחר שהגוררת הטבועה מגינה עליהם מדיגים וטורפים ימיים. הגוררת באתר putsker מידע לצוללים באתר amirgur תמונת הגוררת בטרם טובעה תמונה של הגוררת הטבועה באתר mapa מידע לצוללים מידע באתר diver מידע על הגוררת להבדיל מספינות אחרות טבועות בסביבתה שנשברו והתרסקו עם תנועות הים.
איתנה

האם התכוונתם ל... הגוררת איתנה – גוררת טבועה מערבית לאיי אכזיב רכס איתנה – רכס הרים במערב חצי האי האיברי * פסגת איתנה – הפסגה הגבוהה ביותר ברכס איתנה איתנה – זמרת